A Bizottság 1477/2000/EK rendelete
(2000. július 10.)
az Európa-megállapodások keretében a 3448/93/EK tanácsi rendelet hatálya alá tartozó árucikkeknek a Közösségbe való behozatalára 2000. július 1-jétől alkalmazandó csökkentett mezőgazdasági alkotóelemek és kiegészítő vámok megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2491/98/EK rendelettel [1] módosított, a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre [2] és különösen annak 7. cikkére,
mivel:
(1) A feldolgozott mezőgazdasági termékeknek a Cseh Köztársaság és a Közösség közötti kereskedelméről szóló 3. jegyzőkönyvet módosította az 1998. december 1-jén hatályba lépett, a bővítést és az uruguayi fordulót követően a Cseh Köztársasággal kötött Európa-megállapodás kiigazítására vonatkozó jegyzőkönyv [3].
(2) A feldolgozott mezőgazdasági termékeknek a Szlovák Köztársaság és a Közösség közötti kereskedelméről szóló 3. jegyzőkönyvet módosította az 1998. november 1-jén hatályba lépett, a bővítést és az uruguayi fordulót követően a Szlovák Köztársasággal kötött Európa-megállapodás kiigazítására vonatkozó jegyzőkönyv [4].
(3) A feldolgozott mezőgazdasági termékeknek a Magyar Köztársaság és a Közösség közötti kereskedelméről szóló 3. jegyzőkönyvet módosította az 1999. január 1-jén hatályba lépett, a bővítést és az uruguayi fordulót követően a Magyar Köztársasággal kötött Európa-megállapodás kiigazítására vonatkozó jegyzőkönyv [5].
(4) A feldolgozott mezőgazdasági termékek Románia és a Közösség közötti kereskedelméről szóló 3. jegyzőkönyvet módosította az 1999. január 1-jén hatályba lépett, a bővítést és az uruguayi fordulót követően a Romániával kötött Európa-megállapodás kiigazítására vonatkozó jegyzőkönyv [6].
(5) A feldolgozott mezőgazdasági termékek Bulgária és a Közösség közötti kereskedelméről szóló 3. jegyzőkönyvet módosította a 2000. július 1-jén hatályba lépett, a bővítést és az uruguayi fordulót követően a Bulgáriával kötött Európa-megállapodás kiigazítására vonatkozó jegyzőkönyv [7].
(6) 1999. szeptember 1-jén hatályba lépett az Észt Köztársasággal kötött Európa-megállapodás kiigazításáról szóló jegyzőkönyvvel módosított, a feldolgozott mezőgazdasági termékek kereskedelméről szóló 2. jegyzőkönyv [8].
(7) 1999. szeptember 1-jén hatályba lépett a Litván Köztársasággal kötött Európa-megállapodás kiigazításáról szóló jegyzőkönyvvel módosított, a feldolgozott mezőgazdasági termékek kereskedelméről szóló 2. jegyzőkönyv [9].
(8) 2000. március 1-jén hatályba lépett a Lett Köztársasággal kötött Európa-megállapodás kiigazításáról szóló jegyzőkönyvvel módosított, a feldolgozott mezőgazdasági termékek kereskedelméről szóló 2. jegyzőkönyv [10].
(9) Az említett intézkedések nyomán kiszabott vámok nem lehetnek magasabbak, mint a közös vámtarifa alkalmazásából eredő vámok.
(10) A 2495/97/EK rendelettel [11] módosított 1460/96/EK bizottsági rendelet [12] létrehozza a 3448/93/EK rendelet 7. cikkében felsorolt, a mezőgazdasági termékek feldolgozásából származó egyes árucikkekre alkalmazandó preferenciális kereskedelmi rendszer részletes végrehajtási szabályait,
ELFOGADTA EZT A RENDELETET:
1. cikk
E rendelet megállapítja a 3448/93/EK rendeletben felsorolt azon árucikkek behozatalára, amelyekre az érintett országokkal kötött kedvezményes megállapodások a mezőgazdasági alkotóelem csökkentését írják elő, a 2000. július 1-jétől alkalmazan- dó csökkentett mezőgazdasági alkotóelemeket és az ennek megfelelő csökkentett kiegészítő vámokat.
2. cikk
Az I. és II. mellékletben feltüntetett összegek a Cseh Köztársaságból származó behozatalra a Cseh Köztársasággal kötött, a kereskedelmi és kereskedelmi vonatkozású intézkedésekkel kapcsolatos megállapodás 3. jegyzőkönyve szerint szabályozott feltételek mellett vonatkoznak.
A III. és IV. mellékletben feltüntetett összegek a Szlovák Köztársaságból származó behozatalra a Szlovák Köztársasággal kötött, a kereskedelmi és kereskedelmi vonatkozású intézkedésekkel kapcsolatos megállapodás 3. jegyzőkönyve szerint szabályozott feltételek mellett vonatkoznak.
Az V., VI., VII. és VIII. mellékletben feltüntetett összegek a Magyar Köztársaságból származó behozatalra a Magyar Köztársasággal kötött, a kereskedelmi és kereskedelmi vonatkozású intézkedésekkel kapcsolatos megállapodás 3. jegyzőkönyve szerint szabályozott feltételek mellett vonatkoznak.
A IX. és X. mellékletben feltüntetett összegek a Romániából származó behozatalra a Romániával kötött, a kereskedelmi és kereskedelmi vonatkozású intézkedésekkel kapcsolatos megállapodás 3. jegyzőkönyve szerint szabályozott feltételek mellett vonatkoznak.
A XI. és XII. mellékletben feltüntetett összegek a Bulgáriából származó behozatalra a Bulgáriával kötött, a kereskedelmi és kereskedelmi vonatkozású intézkedésekkel kapcsolatos megállapodás 3. jegyzőkönyve szerint szabályozott feltételek mellett vonatkoznak.
A XIII. és XIV. mellékletben feltüntetett összegek az Észt Köztársaságból származó behozatalra az Észt Köztársasággal kötött, a kereskedelmi és kereskedelmi vonatkozású intézkedésekkel kapcsolatos megállapodás 3. jegyzőkönyve szerint szabályozott feltételek mellett vonatkoznak.
A XV. és XVI. mellékletben feltüntetett összegek a Litván Köztársaságból származó behozatalra a Litván Köztársasággal kötött, a kereskedelmi és kereskedelmi vonatkozású intézkedésekkel kapcsolatos megállapodás 3. jegyzőkönyve szerint szabályozott feltételek mellett vonatkoznak.
A XVII. és XVIII. mellékletben feltüntetett mennyiségek a Lett Köztársaságból származó behozatalra a Lett Köztársasággal kötött, a kereskedelmi és kereskedelmi vonatkozású intézkedésekkel kapcsolatos megállapodás 3. jegyzőkönyve szerint szabályozott feltételek mellett vonatkoznak.
3. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 2000. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. július 10-én.